Menhit

Menhit () pada asalnya ialah dewi perang Nubia berkepala singa dari Kerajaan Kush, yang dianggap sebagai dewi penaung dan matahari. Namanya bermaksud "dia yang berkorban" ataupun "dia yang membunuh beramai-ramai."Farid, Mona; Fekri, Magdi Mohamed; Abd-elaal, Magdi Ismail (Hesham Ezz-eldin). "Archeological Study of Wild Animals in the New Kingdom". University of Sadat. ResearchGate. Retrieved 2023-09-07 Sebagai Menhit, dia dikaitkan dengan matahari, tetapi sebagai Mekhit, dia dikaitkan dengan bulan.

 Sejarah 
Menhit dipercayai berasal sebagai dewi Nubia dan sentiasa digambarkan sebagai singa betina dengan cakera matahari dan simbol ureus.Wilkinson, Richard H. (2017). The Complete Gods and Goddesses of Ancient Egypt. Thames & Hudson. p. 179. ISBN 978-0-500-28424-7. Teks keranda memanggilnya dewi penaung dan matahari. Beberapa sumber mengenal pasti dia sebagai subjek dalam mitos "Dewi Jauh". Dalam satu legenda, Mata Ra melarikan diri dari Mesir. Dewa sejawatnya, Ra, menghantar dewa lain untuk menjejakinya di Nubia, di mana dia berubah menjadi seekor singa betina. Apabila dia kembali kepada Ra, dia menjadi ataupun melahirkan Menhit.Mark, Joshua J. (2016-04-14). "Egyptian Gods - The Complete List". WorldHistory.org. Retrieved 2023-09-03.

Dia juga dipercayai akan maju mendahului tentera Mesir dan tewaskan musuh dengan anak panah berapi, sama seperti dewa-dewa perang yang lain.Hans Bonnet: Menhit, in: Lexikon der ägyptischen Religionsgeschichte (English: Lexicon of Egyptian History of Religion) p.451f Dia juga jarang dikenali oleh orang sebagai dewi mahkota dan merupakan salah seorang dewi yang mewakili ureus pelindung pada mahkota diraja.Wilkinson, Richard H. (2017). The Complete Gods and Goddesses of Ancient Egypt. Thames & Hudson. p. 179. ISBN 978-0-500-28424-7.

 Pusat pemujaan 
Di Nomos ke-3 Mesir Hulu, khususnya di Esna, Menhit dikatakan adalah isteri Khnum dan ibu kepada Heka. Dia juga dikenali sebagai ibu kepada Shu. Dia juga dipuja di Mesir Hilir, di mana dia dikaitkan dengan dewi Wadjet dan Neith.Wilkinson, Richard H. (2017). The Complete Gods and Goddesses of Ancient Egypt. Thames & Hudson. p. 179. ISBN 978-0-500-28424-7. Dia kemudiannya disamakan dengan dewi singa betina lain, Sekhmet.Hans Bonnet: Menhit, in: Lexikon der ägyptischen Religionsgeschichte (English: Lexicon of Egyptian History of Religion) p.451f

 Rujukan 

 Daftar pustaka 

 Rolf Felde: Ägyptische Gottheiten. Wiesbaden 1995
 Hans Bonnet: Lexikon der ägyptischen Religionsgeschichte, Hamburg 2000;